Diari Oficial de la Generalitat Valenciana


Sumari del DOGV 6123, del 15-10-2009 (2009/10706)

Juidici verbal 282/2007. Notificació de la interlocutòria d'aclariment de data 23 de novembre de 2007 a Restauración Marte, SL.
-------------------------------------------------------------------------------------------------------------------------------

### Dades del document

Número de DOGV
:   6123

Data del DOGV
:   15-10-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/10122


Data del document
:   10-10-2008

Organisme emissor
:   Jutjat de Primera Instància Número 1 de Sant Vicent del Raspeig

Tipus de document
:   Edicte

Juidici verbal 282/2007. Notificació de la interlocutòria d'aclariment de data 23 de novembre de 2007 a Restauración Marte, SL. [2009/10105]  
Judici verbal (desnonament per falta de pagament) 000282/2007   
Part demandant: LEG II San Vicente, SLU.  
Part demandada: Restauración Marte, SL.  
Sobre:  
En el judici a què es fa referència s'ha dictat la resolució el text de la qual, literalment, diu així:  
«Jutjat de Primera Instància número 1 de Sant Vicent del Raspeig  
Procediment: judici verbal de desnonament número 282/2007   
Interlocutòria  
Sant Vicent del Raspeig, 23 de novembre de 2007   
Antecedents de fet  
Primer Amb data 2 de novembre de 2007 es va dictar sentència en este procediment en la qual es va estimar la demanda interposada per la mercantil LEG II San Vicente, SLU, davant la societat Restauración Marte, SL, declarada en rebel·lia. Posteriorment, en data 14 de novembre de 2007, el procurador senyor Navarrete Ruiz va presentar un escrit davant del registre general d'Alacant mitjançant el qual se sol·licitava l'aclariment de la sentència, i que es fera una menció expressa a la condemna de la mercantil demandada a pagar les rendes i les despeses comunes assimilables a la renda "que es produïsquen fins a la data de llançament efectiu".  
Fonaments jurídics  
Primer L'article 267 de la LOPJ disposa que els jutges i tribunals no podran variar les sentències i actuacions definitives que pronuncien després de firmades, però sí aclarir-ne algun concepte obscur i suplir qualsevol omissió que continguen.  
Segon. En este cas, la part demandant en la seua demanda sol·licitava que es dictara una sentència per la qual es declarara que pertocava el desnonament per falta de pagament i es declarara resolt el contracte d'arrendament del local L-25 siti a Sant Vicent del Raspeig, carretera d'Alacant, 94, advertint a la demandada perquè el desallotjara i el deixara a disposició de l'actora, i també que condemnara la demandada al pagament de 25.802,12 euros en concepte de les rendes i despeses comunes pendents corresponents als mesos de novembre de 2006, febrer, març i abril de 2007, i les produïdes al llarg de tot el procediment fins a la data del llançament efectiu, que es condemnara a la demandada a pagar a favor de la demandant els interessos de demora pactats en el contracte i les costes processals. En l'acte del judici es va aprovar documentalment que els deutes existents per part de la societat demandada havien incrementat pujant a una suma total de 65.204,23 euros.  
En la dispositiva de la sentència s'estima la demanda i es resol el contracte d'arrendament de data 1 de juliol de 2005 subscrit entre les mercantils LEG II San Vicente, SLU, i Restauración Marte, SL, per falta de pagament, es decreta el desnonament i es condemna la mercantil Restauración Marte, SL, a pagar a LEG II San Vicente, SLU, la quantitat de 65.204,23 euros en concepte de les rendes mínimes garantides i despeses comunes degudes, més interessos i costes, quedant fixada la quantitat deguda i no sent extensible a les rendes i despeses generades fins al moment del llançament del local, com sol·licita la demandant, ja que s'ha decretat la resolució del contracte, i no es poden exigir en este procediment quantitats derivades d'este per a la demandada que, una vegada siga ferma la sentència, deixarà de ser arrendatària, sent a més, el llançament de la demandada del local comercial un moment indeterminat en el temps, tot això sense perjudici que la part demandant puga interposar el corresponent procediment de llançament de les quantitats produïdes des de la sentència fins a la data de llançament efectiu sobre la base d'un títol diferent del d'arrendadora que és del que s'ha servit l'actora en esta causa.  
Vistes les disposicions legals i totes les altres que hi són aplicables de manera general i pertinent,  
«Part dispositiva  
Que no es pot accedir a l'aclariment de la sentència dictada en este procediment, i tot això atés el que s'ha esmentat en el raonament jurídic d'esta resolució.  
Notifiqueu esta resolució a les parts, i feu-los saber que contra esta podran interposar un recurs d'apel·lació per a l'Audiència Provincial mitjançant un escrit que hauran de presentar en este Jutjat dins dels 10 dies següents al de la seua notificació».  
Atés que es desconeix el domicili o residència actuals de la part demandada, per la provisió d'esta data, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis del Jutjat per a dur a efecte la diligència de notificació d'interlocutòria d'aclariment de data 23 de novembre de 2007.  
Sant Vicent del Raspeig, 10 d'octubre de 2008.- La secretària judicial: María Dolz Chasarra.